Marius Şumudică nu mai este antrenorul echipei Gaziantep FK, a anunţat, miercuri, clubul turc.
"Consiliul de Administraţie al Clubului de Fotbal Gaziantep s-a întâlnit cu directorul tehnic Marius Şumudică pentru a discuta aspecte legate de ordinea de zi.
Ca urmare a schimbului reciproc de idei, Marius Sumudică şi-a prezentat opinia că o schimbare este mai bună pentru echipă datorită dragostei şi respectului său pentru clubul şi oraşul nostru, iar în această direcţie, consiliul nostru de administraţie a ajuns la un consens.
Dorim să-i mulţumim directorului tehnic Marius Şumudică şi echipei sale valoroase pentru contribuţia lor şi îi dorim succes în următoarea parte a carierei sale", a anunţat clubul turc.
Marius Şumudică preluase echipa în septembrie 2023. Antrenorul român lasă echipa pe locul 18 din 20, loc retrogradabil.
În lotul echipei Gaziantep FK se află patru jucători români, portarul Florin Niţă, mijlocaşii Alexandru Maxim, Deian Sorescu şi atacantul Denis Drăguş, dar şi brazilianul Junior Morais, fost jucător în campionatul României.